সালেম, অরেগন

সালেম ( /ˈseɪləm/ SAY-ləm ) হল মার্কিন যুক্তরাষ্ট্রের অরেগন রাজ্যের রাজধানী। এটি উইলামেট উপত্যকার কেন্দ্রে উইলামেট নদীর পাশাপাশি অবস্থিত। উইলামেট নদী শহরের মধ্য দিয়ে উত্তর দিকে প্রবাহিত হয়েছে। নদীটি মেরিয়ন এবং পোল্ক কাউন্টির মাঝখানে অবস্থিত। সালেমের পশ্চিমাঞ্চল পোল্ক কাউন্টির পাশে অবস্থিত। সালেম শহর ১৮৪২ সালে প্রতিষ্ঠিত হয়েছিল। এটি ১৮৫১ সালে ওরেগন টেরিটরির রাজধানী হয়ে ওঠে এবং ১৮৫৭ সালে ওরেগনের অন্তর্ভুক্ত হয়। ২০২০ সালের আদমশুমারিতে সালেমের জনসংখ্যা ছিল ১৭৫,৫৩৫ জন, এটি পোর্টল্যান্ড এবং ইউজিনের পরে রাজ্যের তৃতীয় বৃহত্তম শহর। শহরটিতে উইলামেট ইউনিভার্সিটি, কোরবান ইউনিভার্সিটি এবং চেমেকেতা কমিউনিটি কলেজ রয়েছে। অরেগন স্টেট হল শহরের বৃহত্তম সরকারি প্রতিষ্ঠান এবং সালেম হেলথ হল বৃহত্তম বেসরকারি প্রতিষ্ঠান৷ পরিবহণ কোম্পানির মধ্যে উল্লেখযোগ্য চেরিয়টস থেকে পাবলিক ট্রানজিট (আইনিভাবে সালেম এরিয়া ম্যাস ট্রানজিট ডিস্ট্রিক্ট নামে পরিচিত), অ্যামট্র্যাক পরিষেবা এবং ম্যাকনারি ফিল্ডে অ-বাণিজ্যিক বিমান ভ্রমণ। প্রধান সড়কগুলির মধ্যে রয়েছে ইন্টারস্টেট ৫, ওরেগন রুট ৯৯ই, এবং ওরেগন রুট ২২। এই রুটগুলো মেরিয়ন স্ট্রিট এবং সেন্টার স্ট্রিট সেতুর মাধ্যমে সালেম শহরকে উইলামেট নদীর ওপারে পশ্চিম সালেমের সাথে সংযুক্ত করে৷ আদি আমেরিকানরা যখন উইলামেট উপত্যকায় বাস করেছিল, তখন কালাপুয়া মানবগোষ্ঠী এই এলাকাটিকে চিম-ই-কি-তি বলে অভিহিত করে, যার অর্থ কেন্দ্রীয় কালাপুয়া ভাষায় "বৈঠক বা বিশ্রামের স্থান"। যখন মেথোডিস্ট মিশন এই এলাকায় চলে আসে, তখন তারা এই স্থানের নাম দেয় চেমেকেতা; যদিও উইলামেট নদীর উপনদী মিল ক্রিকের অবস্থানের কারণে এটি মিল নামে বেশি পরিচিত ছিল। ওরেগন ইনস্টিটিউট প্রতিষ্ঠিত হলে, সম্প্রদায়টি একটি ইনস্টিটিউট হিসাবে পরিচিত হয়। ইনস্টিটিউটটি বিলুপ্ত হয়ে গেলে, ট্রাস্টিরা ইনস্টিটিউটের জমিতে একটি শহর স্থাপন করার সিদ্ধান্ত নেন। "সালেম" নামের কিছু সম্ভাব্য উৎসের মধ্যে রয়েছে উইলিয়াম এইচ. উইলসন, যিনি ১৮৫০ এবং ১৮৫১ সালে শহরের প্রধান অংশের জন্য পরিকল্পনা দাখিল করেছিলেন। তিনি বাইবেলের হিব্রু শব্দ "שָׁלוֹם" (শ্যালোম) শব্দের ইংরেজি সংস্করণ গ্রহণ করে শহরের নামকরণ করার পরামর্শ দিয়েছিলেন। শ্যালোম শব্দের অর্থ শান্তি বা বিদায়।। শহরের ট্রাস্টিদের সভাপতি রেভারেন্ড ডেভিড লেসলিও একটি বাইবেলের নাম চেয়েছিলেন এবং "জেরুজালেম" এর শেষ পাঁচটি অক্ষর ব্যবহার করার পরামর্শ দিয়েছিলেন। অথবা, শহরের নামকরণ হতে পারে ম্যাসাচুসেটসের শহর সালেম এর নামানুসারে। ইউরোপীয় বংশোদ্ভূত লোকেরা ১৮১২ সালের প্রথম দিকে এই অঞ্চলে এসেছিল; তারা অরেগনের অ্যাস্টোরিয়ায় পশম ব্যবসায়িক সংস্থাগুলির পশু ট্র্যাপার এবং খাদ্য সংগ্রহকারী ছিলেন। এই এলাকায় প্রথম স্থায়ী আমেরিকান বসতি ছিল জেসন লি মেথডিস্ট মিশন (১৮৪০ সালে)। তারা সালেমের উত্তরে অবস্থিত হুইটল্যান্ডে বসতি স্থাপন করেছিলেন। ১৮৪২ সালে, মিশনারিরা এ এলাকায় ওরেগন ইনস্টিটিউট (উইলমেট বিশ্ববিদ্যালয়ের অগ্রদূত) প্রতিষ্ঠা করেন। ১৮৪৪ সালে, মিশনটি বাতিল করা হয়েছিল এবং শহরটি প্রতিষ্ঠিত হয়েছিল। ১৮৫১ সালে, সালেম ওরেগন শহর থেকে স্থানান্তরিত হওয়ার পরে সেখানকার আঞ্চলিক রাজধানী হয়ে ওঠে। ১৮৫৫ সালে রাজধানীটি সংক্ষিপ্তভাবে করভালিসে স্থানান্তরিত হয়েছিল, কিন্তু একই বছর স্থায়ীভাবে সালেমে ফিরিয়ে দেওয়া হয়েছিল। সালেম ১৮৫৭ সালে একটি শহর হিসাবে অন্তর্ভুক্ত হয় এবং ১৮৫৯ সালে রাজ্যের মর্যাদা পায়। তখন এটি রাজ্যের রাজধানী হয়ে ওঠে। সালেম উত্তর-কেন্দ্রীয় উইলামেট উপত্যকার, মেরিয়ন এবং পোল্ক কাউন্টিতে অবস্থিত। ৪৫ তম সমান্তরাল (উত্তর মেরু এবং বিষুবরেখার মধ্যে প্রায় অর্ধেক দূরত্বে অবস্থানরত বিন্দু) সালেমের শহরের সীমার মধ্য দিয়ে গেছে। মার্কিন যুক্তরাষ্ট্রের আদমশুমারি ব্যুরো অনুসারে, শহরটির মোট আয়তন ৪৮.৪৫ বর্গমাইল (১২৫.৪৮ কিমি২), যার মধ্যে ৪৭.৯০ বর্গমাইল (১২৪.০৬ কিমি২) হল ভূমি এবং ০.৫৫ বর্গমাইল (১.৪২ কিমি২) হলো জল। উত্তর সান্তিয়াম নদীর জলাশয় হল সালেমের প্রাথমিক পানীয় জলের উৎস। সালেমের মধ্য দিয়ে প্রবাহিত অন্যান্য গুরুত্বপূর্ণ জলাশয় হলো মিল ক্রিক, মিল রেস, প্রিঙ্গল ক্রিক এবং শেলটন ডিচ। শহরের সীমার মধ্যে সমুন্নতি প্রায় ১২০ থেকে ৮০০ ফুট (৩৭ থেকে ২৪৪ মি)। সালেমের দক্ষিণে আগ্নেয়গিরির সালেম পাহাড় রয়েছে। এটির সর্বোচ্চ উচ্চতা প্রায় ৩৪৪ মি (১,১২৯ ফুট। উত্তর ও পূর্ব সালেম হলো নিম্ন পাহাড়ি অঞ্চল। দক্ষিণ এবং পশ্চিম সালেমে কিছু গিরিখাত রয়েছে এবং এটি একটি পাহাড়ি এলাকা। উইলামেট উপত্যকার বেশিরভাগ এলাকার মতো, সালেমের জলবায়ুর ধরণ হচ্ছে ভূমধ্যসাগরীয়। এখানে বছরের শেষের দিকে এবং শীতকালে সবচেয়ে বেশি বৃষ্টিপাত হয়। সালেমে সারা বছরের মধ্যে বেশিরভাগ বৃষ্টিপাত হয় অক্টোবর থেকে এপ্রিলের মধ্যে। মে থেকে সেপ্টেম্বর পর্যন্ত শুষ্ক মৌসুম চলতে থাকে। শীতকালে হালকা তুষারপাত হয়। তবে এখানে ভারি তুষারপাতের ঘটনা বিরল। বর্ষাকালের বেশিরভাগ সময় মেঘলা আকাশ থাকে। সালেমের গড় বার্ষিক তাপমাত্রা ৫৪.১ °ফা (১২.৩ °সে); এর বার্ষিক বৃষ্টিপাত হল ৪০.০৮ ইঞ্চি (১,০১৮ মিমি), গড় তুষারপাত ৩.৫ ইঞ্চি (৮.৯ সেমি)। সালেমে বছরের এক চতুর্থাংশেরও বেশি সময় ধরে তুষারপাত হয় না। সালেমের সর্বকালের সর্বোচ্চ তাপমাত্রা ১১৭ থেকে −১২ °ফা (৪৭ থেকে −২৪ °সে) । সালেমে রেকর্ডকৃত সর্বনিম্ন তাপমাত্রা ছিল ১৬ °ফা (−৯ °সে)। রাতের সর্বোচ্চ তাপমাত্রা ছিল ৭৪ °ফা (২৩ °সে) জুলাই ২০০৬ সালে। ২০২০ সালের আদমশুমারি ২০২০ সালে মার্কিন যুক্তরাষ্ট্রের আদমশুমারি অনুসারে, শহরে ১৭৫,৫৩৫ জন মানুষ এবং ৬৪,৪২৬টি পরিবারের বসবাস ছিল। জনসংখ্যার ঘনত্ব ছিল প্রতি বর্গ মাইলে ৩,৫৯৬.৮ জন। জনসংখ্যার ৭৫.৩% শেতাঙ্গ, ১.৪% আফ্রিকান আমেরিকান, ১.০% আদি আমেরিকান, ৩.৩% এশিয়ান, ১.৮% প্রশান্ত মহাসাগরীয় দ্বীপবাসী এবং ১০.২% অন্যান্য। হিস্পানিক বা ল্যাটিনো বংশোদ্ভূতরা জনসংখ্যার ২২.৪%। জনসংখ্যার ২৪.২% ছিল ১৮ বছরের কম এবং ৬.২% ৫ বছরের কম বয়সী। ৬৫ বছরের বেশি বয়সী মানুষ মোট জনসংখ্যার ১৪.৬%। মোট জনসংখ্যার ৪৯% মহিলা এবং ৫১% পুরুষ। গড় পারিবারিক আয় ছিল ৬২,১৮৫ মার্কিন ডলার, এবং মাথাপিছু আয় ছিল ৩১,৬১০ মার্কিন ডলার। জনসংখ্যার ১৪.৭% মানুষ দারিদ্রসীমার নিচে ছিল। রাজ্য সরকার হল সালেমের সবচেয়ে বড় নিয়োগকর্তা। কিন্তু শহরটিতে কৃষি খাদ্য প্রক্রিয়াকরণেরও ব্যপকতা রয়েছে। সালেম হল ১৯৮২ সালে প্রতিষ্ঠিত আলু চিপস প্রস্তুতকারক কেটল ফুডসের কেন্দ্র। শহরের কেন্দ্রস্থলে আবাসনের সরবরাহ বাড়ানোর জন্য অসংখ্য প্রকল্প চলছে। "ArcGIS REST Services Directory"। United States Census Bureau। সংগ্রহের তারিখ অক্টোবর ১২, ২০২২।  "List of 2020 Census Urban Areas"। census.gov। United States Census Bureau। সংগ্রহের তারিখ জানুয়ারি ৭, ২০২৩।  "Census Population API"। United States Census Bureau। সংগ্রহের তারিখ অক্টো ১২, ২০২২।  Maxwell, Michelle (জুলাই ২৮, ২০০৮)। "Salemite realizes dream of publishing book"। StatesmanJournal.com। অক্টোবর ২, ২০১৩ তারিখে মূল থেকে আর্কাইভ করা। সংগ্রহের তারিখ অক্টোবর ২, ২০১৩।  Hagan, Chris (জুলাই ২৬, ২০১১)। "A pair of CC tools for Tuesday"। StatesmanJournal.com। অক্টোবর ২, ২০১৩ তারিখে মূল থেকে আর্কাইভ করা। সংগ্রহের তারিখ অক্টোবর ২, ২০১৩। Are you a Mid-Valley resident or a Salemite first?  "US Board on Geographic Names"। United States Geological Survey। অক্টোবর ২৫, ২০০৭। ফেব্রুয়ারি ৪, ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ৩১, ২০০৮।  "U.S. Census Bureau QuickFacts: Salem city, Oregon"। www.census.gov। সংগ্রহের তারিখ ফেব্রুয়ারি ১২, ২০২৩।  Johnson, Tony, Language Education Supervisor, CTGR Cultural Resources Division McArthur, Lewis A.; Lewis L. McArthur (২০০৩)। Oregon Geographic Names (Seventh সংস্করণ)। Oregon Historical Society Press। আইএসবিএন 0-87595-277-1।  "How Salem Got its Name"। Salem Public Library, Salem, Oregon। এপ্রিল ৯, ২০১৮ তারিখে মূল থেকে আর্কাইভ করা। সংগ্রহের তারিখ মার্চ ২৫, ২০১৮।  "Salem (Oregon) Online History - Brief History"। www.salemhistory.net। সেপ্টেম্বর ২৮, ২০০৭ তারিখে মূল থেকে আর্কাইভ করা। সংগ্রহের তারিখ ডিসেম্বর ৮, ২০০৭।  "US Gazetteer files 2010"। United States Census Bureau। জুলাই ২, ২০১২ তারিখে মূল থেকে আর্কাইভ করা। সংগ্রহের তারিখ ডিসেম্বর ২১, ২০১২।  "The Creeks of Salem"। Salem Online History। ডিসেম্বর ১৩, ২০০৭ তারিখে মূল থেকে আর্কাইভ করা। সংগ্রহের তারিখ জানুয়ারি ৩১, ২০০৮।  "NowData – NOAA Online Weather Data"। National Oceanic and Atmospheric Administration। সংগ্রহের তারিখ ফেব্রুয়ারি ২১, ২০১২।  "2010 Census profiles: Oregon cities alphabetically R-S" (পিডিএফ)। Portland State University Population Research Center। অক্টোবর ২২, ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ মে ১৯, ২০১১।  Moffatt, Riley. Population History of Western U.S. Cities & Towns, 1850–1990. Lanham: Scarecrow, 1996, 215. "About Salem, Oregon"। জুন ২১, ২০০৭ তারিখে মূল থেকে আর্কাইভ করা। সংগ্রহের তারিখ আগস্ট ৫, ২০০৭।